[{"text_idx": "#000003", "text": "S\u0302i estis filino de korteganino, kiu nomis sian bebon Chanda Bibi.\nLa oficiala rakonto pri Mah Laqa Bai mencias, ke kiam s\u0302ia patrino estis graveda s\u0302i vojag\u0302is al Maula Ali.\nTuj ekster la sanktejo, s\u0302i kolapsis kaj la timo pri aborto grandig\u0302is.\nTiuj, kiuj akompanis s\u0302in alportis incensajn bastonojn de la sanktejo kaj preg\u0302is por la vivo de la nenaskita infano.\nEble c\u0302i tiu okazaj\u0302o, ofte ripetata ekde infanag\u0302o al Chanda Bibi, igis s\u0302in nes\u0302ancelebla kredanto en la potenco de Maula Ali, al kiu estis dedic\u0302itaj la plej multaj el s\u0302iaj poemoj."}, {"text_idx": "#000004", "text": "Mah Laqa Bai vivis en la malfrua mogola periodo kiu dau\u0306ris de la XVI-a al la XIX-a jarcento, en kiu la norda Hindio estis islamigita.\nC\u0302i tio forte influis la vivon kaj kulturon de la homoj dum kelkaj jarcentoj kaj diferencig\u0302is de la hinduisma kulturo de la sudo.\nKvankam Mah Laqa Bai praktikis la Islaman religion, s\u0302i estis ankau\u0306 influita per sia kompreno de hinduaj libroj kaj filozofio."}, {"text_idx": "#000005", "text": "Kiel estonta korteganino, s\u0302i estis edukita en la virina kvartalo (zenana), kie s\u0302i ricevis la plej bonan edukadon pri estetiko kaj artoj.\nS\u0302i estis talenta studentino, kiu regis la ekskluzivan dancon \u2018Deccani Kathak'.\nLa c\u0302efministro Nawab Rukn-ud-Daula interesig\u0302is pri la trejnado de Chanda Bibi kaj provizis s\u0302in per la plej bonaj instruistoj.\nKreskante, s\u0302i havis aliron al bone dotita biblioteko kie s\u0302i absorbis la viglan kulturon de Hajderabado."}, {"text_idx": "#000006", "text": "Mah Laqa estis influita de la literatura verko de la mistika poeto Siraj Aurangabadi (1715-1763), kaj lernis poezion de Nawab Mir Alam.\nS\u0302ia gepatra lingvo estis la urdua, s\u0302i ankau\u0306 flue parolis la araban, la persan kaj la bhojpurian."}, {"text_idx": "#000007", "text": "Mah Laqa specialig\u0302is pri la hindia klasika muziko kaj kantado, krome elstaris en la danco Thumri de la majstra muzikisto de s\u0302ia tempo Khushhal Khan.\nS\u0302i famig\u0302is pri la verko de ghazal, ampoema g\u0302enro de la urdua literaturo, kantanta ilin en multnombraj melodiaj modoj kaj ritmoj; s\u0302i estis sperta pri antikvaj nordaj hindiaj kantoj kiujn s\u0302i kutimis kanti en specialaj okazaj\u0302oj.\nLa danco kaj poezio de Mah Laqa Chanda estis vaste festataj dum s\u0302ia vivo kaj s\u0302i prezidis multajn prestig\u0302ajn kunvenojn."}, {"text_idx": "#000008", "text": "C\u0302ar s\u0302ia famo kreskis, s\u0302i altiris la atenton de la c\u0302efministro, Aristu Jah, kiu farig\u0302is s\u0302ia patrono.\nKun lia subteno, s\u0302ia kolekto nomata \u2018Gulzar-e-Mahlaqa', kiu konsistas el 39 gazaloj estis publikigita en 1824, tuj post s\u0302ia morto.\nTiel g\u0302i farig\u0302is la unua kolekto eldonita de urduaj gazaloj, verkita de virino."}, {"text_idx": "#000009", "text": "La \u2018Diwan e Chanda' estas manskribita kolekto de 125 gazaloj de Mah Laqa, kompilita, kaligrafita kaj subskribita de s\u0302i en 1798.\nNun g\u0302i estas konservata en la Brita Muzeo."}, {"text_idx": "#000012", "text": "Mah Laqa Bai mortis en 1824 kaj testamentis siajn posedaj\u0302ojn inkluzive de tero, oro, arg\u0302ento, kaj diamantjuvelaj\u0302oj al senhejmaj virinoj."}, {"text_idx": "#000013", "text": "S\u0302i vivis kaj verkis en periodo kiam la dakhini versio de la urdua lingvo transiris al persa urduo, tio kontribuis al forgeso de tia talenta virino, kiu estis korteganino, muzikistino, poetino, artisto, bonfaranto kaj spirita aganto samtempe.\nHodiau\u0306 s\u0302i estas memorita de amantoj de la urdua poezio."}, {"text_idx": "#000014", "text": "Mah Laqa Chanda estis unu el la plej ric\u0302aj virinoj de sia tempo, kies influo estis multe pli granda ol tiu de la virinoj de la reg\u0302a familio, tiel cementante s\u0302ian statuson kiel legendon."}, {"text_idx": "#000018", "text": "La \u2018Diwan e Chanda' estas manskribita kolekto de 125 gazaloj de Mah Laqa, kompilita, kaligrafita kaj subskribita de s\u0302i en 1798.\nThe 'Diwan e Chanda' is a handwritten collection of 125 gazals by Mah Laqa, compiled, calligraphed and signed by her in 1798.\nNun g\u0302i estas konservata en la Brita Muzeo."}, {"text_idx": "#000020", "text": "Mah Laqa Chanda estis unu el la plej ric\u0302aj virinoj de sia tempo, kies influo estis multe pli granda ol tiu de la virinoj de la reg\u0302a familio, tiel cementante s\u0302ian statuson kiel legendon.\nMah Laqa Chanda was one of the richest women of her time, whose influence was far greater than that of the women of the royal family, thus cementing her status as a legend."}]